# 1984-ieji

**1984-ieji**|
Pirmojo leidimo viršelis |
| **Autorius** | George Orwell |
| **Šalis** | Jungtinė Karalystė |
| **Žanras** | Distopinis romanas |
| **UDK:** | 821.111-312.9 821.111-313.1 |
| **Pilna knyga** | george-orwell.org |
| **Originalus leidimas** |
| **Pavadinimas** | 1984 |
| **Šalis** | Jungtinė Karalystė |
| **Kalba** | anglų |
| **Leidykla** | Secker & Warburg |
| **Išleista** | 1949 m. |
| **Formatas** | Kietais viršeliais |
| **Puslapių** | 328 |
| **OCLC:** | 470015866 |
| **Pirmasis lietuviškas leidimas** |
| **Pavadinimas** | 1984-ieji |
| **Leidykla** | Vyturys |
| **Išleista** | 1991 m. |
| **Vertėjas** | Virgilijus Čepliejus |
| **Formatas** | Minkštais viršeliais |
| **Puslapių** | 331 |
| **ISBN:** | 5-7900-0367-2 |
| **OCLC:** | 224233779 |
| Lietuviškai pirmą kartą išleista vienoje knygoje kartu su apysaka „Gyvulių ūkis“ |

 *Kitos reikšmės – 1984 (reikšmės).*
**1984-ieji** (angl. Nineteen Eighty-Four, kartais **1984**) – anglų rašytojo Džordžo Orvelo distopinė novelė, kurios pagrindinis veikėjas Winston Smith, intelektualus Teisybės ministerijos biurokratas, gyvena diktatūroje 1984-aisiais.

Kūrinys, parašytas 1948 m. ir išleistas 1949 m. (išleido Londono leidykla „Secker and Warburg“), yra išverstas į daugiau kaip šešiasdešimt kalbų, o kai kurios šalyse – uždraustas. Kartu su Aldous Huxley *„Puikus naujas pasaulis“* ir Ray Bradbury *„451 Farenheito“*, *„1984-ieji“* laikoma viena žymiausių literatūrinių distopijų.

Išgalvotas personažas Didysis Brolis (angl. *Big Brother*) ir frazė „Didysis Brolis stebi tave“ (angl. *Big Brother is Watching You*) šiuolaikinėje kultūroje tapo bendriniais terminais, kuriais apibūdinamas per didelis valdžios ar atskirų asmenų siekis prižiūrėti ir kontroliuoti visuomenę.

## Siužetas

„Partijos“ logotipas

DĖMESIO: *toliau atskleidžiamos kūrinio detalės*

Satyrinio pasakojimo veiksmas vyksta totalitarinės supervalstybės Okeanijos mieste Londone. Okeanija – viena iš trijų pasaulio supervalstybių, jungianti Ameriką, Airiją, Didžiąją Britaniją, Australiją, Naująją Zelandiją, Papua Naująją Gvinėją ir pietinę Afrikos dalį, žemiau Kongo upės. Vinstonas Smitas (Winston Smith) dirba vienoje iš keturių ministerijų – Teisybės. Jo darbas – Registrų skyriuje perrašinėti praeitį taip, kad ji atitiktų Partijos poreikius, kartu su Didžiuoju broliu stebinčios ir valdančios visuomenę. Visas gyvenimas – absoliutaus paklusnumo Partijai ir Didžiajam broliui propagavimas.

Tačiau ilgainiui Vinstonas nejučiomis pradeda įžvelgti kuriamą iliuziją ir jai priešintis. Maištingai siekdamas tiesos ir laisvės, jis užmezga uždraustą romaną su darbo kolege Džuljeta. Tačiau po kurio laiko juos sugauna Minčių policija ir įkalina Meilės ministerijoje. Tai įstaiga, kurioje kankinami ir nužudomi režimo priešininkai. Čia Vinstonas ir Džuljeta kankinimais galų gale perauklėjami paklusti Partijai ir Didžiajam broliui, juos pamilti.

## Ekranizacija ir kt.

Pagal novelę buvo pastatyti du kino filmai: 1984 (1956 m.), Nineteen Eighty-Four (1984 m.). 2012 m. buvo atskleisti planai sukurti naują filmą pagal šią knygą, tačiau 2022 m. dar nebuvo aiški išleidimo data.

1953 m. JAV ir 1954 m. Jungtinėje Karalystėje novelė buvo adaptuota ir televizijai.

2005 m. kovo 3 d. Londone įvyko kompozitoriaus Lorin Maazel operos „1984“, paremtos novelės pasakojimu, premjera.

## Vertimai

* 1991 m.
* 2007 m.

## Nuorodos

* Visas „1984-ųjų“ tekstas originalo kalba **(**angl.**) „1984-ųjų“ komiksų versija Archyvuota kopija 2007-03-13 iš Wayback Machine projekto. **(**angl.**)**

### Išnašos